INTUCH มองกำไรฟื้นตัวตั้งแต่ 4Q58กูรูแนะนำซื้อราคาเป้าหมาย 102 บาท
INTUCH ยังคงมีมุมองที่ดีต่อการฟื้นตัวกำไรไตรมาส 4/58 และปี 59 โต +15% เทียบช่วงเดียวกันของปีก่อน และ +28%เทียบช่วงเดียวกันของปีก่อน หลังตั้งแต่ไตรมาส 4/58 ไม่ต้องต้องรับรู้ค่าเสื่อมราคาสัมปทาน 2G แล้วและ THCOM รับรู้ u-rate ของ TC7 เต็ม 100% ท่ามกลางอัตราผลตอบแทนจากเงินปันผลสูงสม่ำเสมอ และราคาหุ้นที่ Laggard ซื้อขายต่ำกว่า NAV ที่ถือใน ADVANC+THCOM ถึง -19% (vs ค่าเฉลี่ย 1 ปีที่ -18%) เราจึงแนะนำ "BUY" โดยชอบรองจาก ADVANC ที่เป็น Top pick
14 ต.ค. 2558

บล.โนมูระ พัฒนสิน ระบุในบทวิเคราะห์ (14 ต.ค.) ว่า บริษัท อินทัช โฮลดิ้งส์ จำกัด (มหาชน)หรือ INTUCH  มีมุมมองต่อแนวโน้มกำไรสุทธิไตรมาส 3/58 โดยคาดอ่อนตัวเหลือ 3,615 ล้านบาท (-4% เทียบช่วงเดียวกันของปีก่อน,-11% เทียบไตรมาสก่อนหน้า) (BUY, TP102) 
สาเหตุหลักมาจาก i) ADVANC สร้างส่วนแบ่งกำไรเหลือ 3,411 ล้านบาท (-4%เทียบช่วงเดียวกันของปีก่อน ,-12% เทียบไตรมาสก่อนหน้า) หลังอัตรากำไรขั้นต้นของธุรกิจขายมือถือจะติดลบ และ ii) THCOM กำไรสุทธิอยู่ที่ 286 ล้านบาท (-50% เทียบไตรมาสก่อนหน้า) เพราะมีขาดทุนจากอัตราแลกเปลี่ยน (ไม่ใช่รายการเงินสด) เพื่อสะท้อนการประมาณการกำไร ADVANC ลงของเราในช่วงก่อนหน้า
ดังนั้น เราปรับกำไรสุทธิปี 58-59 ของ INTUCH ลงเฉลี่ย -6%ต่อปี อย่างไรก็ตาม เรายังคงมีมุมองที่ดีต่อการฟื้นตัวกำไรไตรมาส 4/58 และปี 59 โต +15% เทียบช่วงเดียวกันของปีก่อน และ +28%เทียบช่วงเดียวกันของปีก่อน หลังตั้งแต่ไตรมาส 4/58 ไม่ต้องต้องรับรู้ค่าเสื่อมราคาสัมปทาน 2G แล้วและ THCOM รับรู้ u-rate ของ TC7 เต็ม 100% ท่ามกลางอัตราผลตอบแทนจากเงินปันผลสูงสม่ำเสมอ และราคาหุ้นที่ Laggard ซื้อขายต่ำกว่า NAV ที่ถือใน ADVANC+THCOM ถึง -19% (vs ค่าเฉลี่ย 1 ปีที่ -18%) เราจึงแนะนำ “BUY” โดยชอบรองจาก ADVANC ที่เป็น Top pick